《荆门别张天觉》
宋代·魏泰

秋风十驿望台星，想见冰壶照座清。
零雨已回公旦驾，挽须聊听野王筝。
三朝元老公方壮，四海苍生耳已倾。
白发故人来一别，却归林下看升平。

作者简介：襄州襄阳人，字道辅，号溪上丈人。曾布妻弟。为人无行，倚布势为乡里患苦。数举进士不第，曾因忿争而殴主考官，坐是不许取应。章惇为相，欲荐以官，不就。博极群书，有口辩，工文章，喜谈论朝野间事。有《东轩笔录》、《临汉隐居诗话》、《临汉隐居集》等。